McGregor-gedigtefees vier dekade van woordkunsMcGregor skud vere reg vir vanjaar se gedigtefees. (Foto: Dani`s Photos) Die tiende McGregor Gedigtefees met die tema “Touching the Wild/Die wildernis in” word van 18 tot 20 November by die Temenos Retreat op dié Wes-Kaapse dorp aangebied. Gedigte in McGregor is ŉ hoogtepunt op die Wes-Kaap se feeskalender met digters en poësieliefhebbers wat van heinde en ver hierheen reis vir ŉ naweek gevul met dig- en woordkuns. “Vanjaar kyk ons terug op die wonderlike reis tot dusver. Tien jaar is vir ons ŉ baie spesiale mylpaal om te vier. Ons is dankbaar dat so baie digters en woordliefhebbers ons visie oor die jare met uitbundige passie en vrygewigheid ondersteun het.” sê Billy Kennedy, stigter van die fees. “Ek hoop dat wat ons hier geskep het, die mense wat die naweek saam met ons kom geniet sal inspireer om saam met ons op die voetpaadjies van die woordkuns te bly loop, sodat ons deur poësie ons rol as bewaarders van die innerlike en uiterlike wildernis, heelhartig bly uitleef,” Die McGregor Gedigtefees wil digters jonk en oud aanmoedig om te skryf en te bly skryf. Daarom is die jaarlikse digkompetisie een van die opwindendste elemente op die fees se program. Digters van alle ouderdomme kan nou Afrikaanse en Engelse gedigte met die feestema as onderwerp vir hierdie kompetisie inskryf. Daar is twee kategorieë: Besoek Gedigte in McGregor se webwerf vir meer besonderhede oor die kompetisie. Inskrywings kan per e-pos gestuur word na Jane de Sousa by [email protected]. Die sluitingsdatum is 30 September en die wenners word op 18 November by die fees se openingsgeleentheid aangekondig. Digters wat aan die feesprogram wil deelneem het tot 31 Augustus die geleentheid om aansoek te doen. Besoek die fees se webwerf vir meer besonderhede oor hoe om hiervoor oorweeg te word. Gedigte in McGregor se feesprogram word in September bekendgemaak en kaartjieverkope sal vroeg in Oktober oopmaak.